钦定古今图书集成/明伦汇编/官常典/第481卷 > 泉企
## 钦定古今图书集成/明伦汇编/官常典/第481卷 > 泉企

按《周书》本传，“企字思道，上洛丰阳人也。世雄商洛。曾
祖景言，魏建节将军，假宜阳郡守，世袭本县令，封丹
水侯。父安志，复为建节将军、宜阳郡守，领本县令，降
爵为伯。企九岁丧父，哀毁类于成人。服阕袭爵。年十

选遣，终此一限，令企代之。”魏宣武帝诏曰：“企向成立，
且为本乡所乐，何为舍此世袭，更求一限。”遂依所请。
企虽童幼，而好学恬静，百姓安之。寻以母忧去职。县
中父老复有请殷勤，诏许之。起复本任，加讨寇将军。
孝昌初，又加龙骧将军、假节、防洛州别将，寻除上洛
郡守。及萧宝夤反，遣其党郭子恢袭据潼关，企率乡
兵三千人拒之，连战数日，子弟死者二十许人，遂大
破子恢。以功拜征卤将军。宝夤又遣兵万人趣青泥，
诱动巴人，图取上洛。上洛豪族，泉、杜二姓密应之。企
与刺史董绍宗潜兵掩袭，二姓散走，《宝夤》军亦退。迁
左将军、浙州刺史，别封泾阳县伯，邑五百户。永安中，
梁将王元真入寇荆州，加企持节、都督，率众援之。遇
元真于顺阳，与战，大破之。除抚军将军、使持节、假镇
南将军、东雍州刺史，进爵为侯。部民杨羊皮，太保椿
之从弟，恃托椿势，侵害百姓，守宰多被其凌侮，皆畏
而不敢言。企收而治之，将加极法。于是杨氏惭惧，宗
族诣阁请恩，自此豪右屏迹，无敢犯者。性又清约，纤
毫不扰于民。在州五年，每于乡里运米以自给。梁魏
兴郡与洛州接壤，表请与属。诏企为行台尚书以抚
纳之。大行台贺拔岳以企昔莅东雍，为吏民所怀，乃
表企复为刺史。诏许之。蜀民张国隽聚党剽劫，州郡
不能制。企命收而戮之，阖境清肃。魏孝武初，加车骑
大将军、左光禄大夫。及齐神武专政，魏帝有西顾之
心，欲委企以山南之事，乃除洛州刺史、当州都督。未
几，帝西迁，齐神武率众至潼关，企遣其子元礼督乡
里五千人，北出大谷以御之，齐神武不敢进。上“洛人
都督泉岳、其弟猛略与拒阳人杜窋等谋翻洛州以
应东军。”企知之，杀岳及猛略等，传首诣阙，而窋亡投
东魏。录前后勋，授车骑大将军、仪同三司。大统初，加
开府仪同三司，兼尚书右仆射，进爵上洛郡公，赠邑
通前千户。企志尚廉慎，每除一官，忧见颜色。至是频
让，魏帝手诏不许。三年，高敖曹率众围逼州城，杜窋
为其乡导。企拒守旬馀，矢尽援绝，城乃陷焉。企谓敖
曹曰：“泉企力屈，志不服也。”及窦泰被擒，敖曹退走，遂
执企而东，以窋为刺史。企临发，密诫子元礼、仲遵曰：
“吾生平志愿，不过令长耳。幸逢圣运，位亚台司。今爵
禄既隆，年齿又暮，前途夷险，抑亦可知。汝等志业方
彊，堪立功效。且忠孝之道，不可两全，宜各为身计，勿
相随寇手。但得汝等致力本朝，吾无馀恨，不得以我
在东，遂亏臣节也。尔其勉之。”乃挥涕而诀，馀无所言，
闻者莫不愤叹。寻卒于邺。